เจอร์รี่ พีญาโลซ่า

เจอร์รี่ พีญาโลซ่า หรือ เกโรนิโม เปญาโลซ่า (), () นักมวยสากลชาวฟิลิปปินส์ เกิดเมื่อ 7 สิงหาคม พ.ศ. 2515 ที่เมืองซาน การ์โลส ประเทศฟิลิปปินส์ สถิติการชก 64 ครั้ง ชนะ 52 เสมอ 2 แพ้ 6 พีญาโลซ่าเป็นนักมวยที่มีการป้องกันที่ดีมากและชกแบบบุกตะลุย เขาไม่เคยถูกนับในการชกมวยอาชีพของเขาทั้งหมด (ถึงแม้ว่าเขาจะแพ้ RTD ให้กับ ฆวน มานูเอล โลเปซ) Freddie Roach กล่าวว่าพีญาโลซา เป็นนักมวยที่มีเทคนิคที่ดีที่สุดที่เคยมาจากฟิลิปปินส์

 ประวัติ 
พีญาโลซาเคยเป็นแชมป์โลกรุ่นซูเปอร์ฟลายเวท WBC และแบนตั้มเวท WBO เดิมเป็นชาวเมืองซาน การ์โลส ปัจจุบันอยู่ในมะนิลา เทรนเนอร์ของเขาคือ Freddie Roach พี่ชายของเขา โดดี้ พีญาโลซา เป็นอดีตแชมป์โลกคนหนึ่งของฟิลิปปินส์

พีญาโลซาเริ่มชกมวยสากลอาชีพเมื่อ พ.ศ. 2532 และได้ครองแชมป์โลกรุ่นซูเปอร์ฟลายเวทของสภามวยโลก ชนะฮิโรชิ คาวาชิมะ เมื่อ 27 กุมภาพันธ์ พ.ศ. 2540 ป้องกันตำแหน่งได้สามครั้ง ก่อนจะเสียตำแหน่งให้ โช อินจู เมื่อ 29 สิงหาคม พ.ศ. 2541 เขาพยายามแก้มืออีกครั้งแต่ไม่สำเร็จ จนกระทั่ง 24 กันยายน พ.ศ. 2544 เขาขึ้นชิงแชมป์โลกกับมาซาโมริ โทกูยามะอีกครั้งแต่ไม่สำเร็จ จึงหยุดชกไปชั่วคราว เมื่อ พ.ศ. 2545 พีญาโลซาหยุดชกไปสองปี กลับมาครองแชมป์โลกรุ่นซูเปอร์ฟลายเวท WBF เมื่อ 7 พฤศจิกายน พ.ศ. 2547 ชนะน็อค บางแสน ศิษย์พระพรหม ต่อมา เมื่อ 17 มีนาคม พ.ศ. 2550 เขาขึ้นชิงแชมป์โลกรุ่นซูเปอร์แบนตั้มเวท WBO กับดานิเอล ปอนเช เด ลีออน ซึ่งพีญาโลซาได้แสดงความฉลาดและทักษะการชกมวยที่ดี เดอ ลีอองที่เป็นราชาน็อกเอาท์ ไม่สามารถชกพีญาโลซาลงไปนับได้ และชนะไปแค่คะแนนเท่านั้น

หลังจากนั้น พีญาโลซาลดลงมาชกในรุ่นแบนตั้มเวท และขึ้นชิงแชมป์โลกรุ่นแบนตั้มเวท WBO ชนะน็อก โจนิ กอนซาเลซ ได้ครองแชมป์โลกเป็นสมัยที่สอง และป้องกันตำแหน่งครั้งแรกชนะรัตนชัย ส.วรพิน อดีตแชมป์โลกรุ่นนี้ชาวไทย ต่อมา 25 เมษายน พ.ศ. 2552 พีญาโลซาพบกับฮวน มานูเอล โลเปซ แชมป์โลกรุ่นซูเปอร์แบนตั้มเวท WBO ซึ่งถือเป็นการชกระหว่างแชมป์โลก ในช่วงเริ่มต้นของการต่อสู้ โลเปซได้เปรียบเล็กน้อยจากการชกที่ใบหน้าและลำตัวของพีญาโลซา แต่หลังจากนั้น โลเปซคุมเกมการชกได้อย่างสิ้นเชิงและชนะอาร์ทีดีพีญาโลซาได้ในที่สุด ถือเป็นนักมวยคนแรกที่ชนะน็อกเขาได้ ต่อมา พีญาโลซาถูกปลดจากตำแหน่งแชมป์โลกรุ่นแบนตั้มเวทเพราะไม่ป้องกันตำแหน่งครบ 1 ปี ใน พ.ศ. 2553 เขาขึ้นชิงแชมปืโลกอีกครั้งกับเอริก โมเรล แต่ไม่ประสบความสำเร็จ

นอกสังเวียนมวยนั้น พีญาโลซาได้รับรางวัลในเกมโชว์ Wheel of Fortuneที่จัดขึ้นในฟิลิปปินส์ เมื่อ 21 เมษายน พ.ศ. 2551 ได้เงินรางวัลมูลค่า 3,791 เหรียญ สหรัฐ เป็นเทรนเนอร์ของโนนิโต โดแนร์ แชมป์โลกรุ่นฟลายเวท IBF และเป็นผู้เขียนบทความเกี่ยวกับกีฬา

 เกียรติประวัติ 

 แชมป์เงา IBF รุ่นจูเนียร์ฟลายเวท
 ชิง 18 มกราคม 2533 ชนะคะแนน รัชมัต บาซูกิ ที่ อินโดนีเซีย
 สละแชมป์
 แชมป์ฟิลิปปินส์รุ่นแบนตั้มเวท (2535)
 แชมป์โลก WBC รุ่นซูเปอร์ฟลายเวท
 ชิง 20 กุมภาพันธ์ 2540 ชนะคะแนน ฮิโรชิ คาวาชิมะ ที่ ญี่ปุ่น
 ป้องกันแชมป์ครั้งที่ 1, 14 มิถุนายน 2540 ชนะน็อค ลี เซืองคู ยก 9 ที่ ฟิลิปปินส์
 ป้องกันแชมป์ครั้งที่ 2, 23 พฤศจิกายน 2540 ชนะน็อค โช ยูงจู ยก 10 ที่ เกาหลีใต้
 ป้องกันแชมป์ครั้งที่ 3, 25 เมษายน 2541 เสมอโดยเทคนิค โจเอล ลูนา ซาราเต ยก 2 ที่ ฟิลิปปินส์
 เสียแชมป์ 29 สิงหาคม 2541 แพ้คะแนน โช อินจู ที่ เกาหลีใต้
 แชมป์ NABA รุ่นซูเปอร์ฟลายเวท
 ชิง 5 มิถุนายน 2542 ชนะน็อค รามอน โฆเซ อูร์ตาโด ยก 2 ที่ สหรัฐ
 แชมป์เงา WBC รุ่นซูเปอร์ฟลายเวท
 ชิง 27 พฤษภาคม 2543 ชนะทีเคโอ​ โผน แสงมรกต ยก 6 ที่ ฟิลิปินส์
 ป้องกันแชมป์ครั้งที่ 1, 25 พฤศจิกายน 2543 ชนะทีเคโอ​ รัตนชัย ส.วรพิน ยก 6 ที่ ฟิลิปปินส์
 ป้องกันแชมป์ครั้งที่ 2, 5 พฤษภาคม 2544 ชนะทีเคโอ​ เคจิ ยามางูจิ ยก 1 ที่ ฟิลิปปินส์
 ป้องกันแชมป์ครั้งที่ 3, 2 มีนาคม 2545 ชนะคะแนนโดยเทคนิค โจเอล อบิยา ยก 8 ที่ ฟิลิปปินส์
 ป้องกันแชมป์ครั้งที่ 4, 20 สิงหาคม 2545 ชนะอาร์ทีดี​ เซจิ ทานากะ ยก 7 ที่ ฮาวาย
 สละแชมป์
 แชมป์ NABF รุ่นซูเปอร์ฟลายเวท
 ชิง 24 พฤษภาคม 2545 ชนะคะแนน โอสการ์ อันดราเด ที่ สหรัฐ
 สละแชมป์
 แชมป์โลก WBF รุ่นซูเปอร์ฟลายเวท
 ชิง 27 พฤศจิกายน 2547 ชนะน็อค บางแสน ศิษย์พระพรหม ยก 7 ที่ ฟิลิปปินส์
 สละแชมป์
 แชมป์โลก WBO รุ่นแบนตั้มเวท
 ชิง 11 สิงหาคม 2550 ชนะน็อค โจนิ กอนซาเลซ ยก 7 ที่ สหรัฐ
 ป้องกันแชมป์ครั้งที่ 1, 6 เมษายน 2551 ชนะทีเคโอ​ รัตนชัย ส.วรพิน ยก 8 ที่ ฟิลิปปินส์
 ถูกปลด
 เคยชิงแชมป์ต่อไปนี้แต่ไม่สำเร็จ
 ชิงแชมป์โลก WBC รุ่นซูเปอร์ฟลายเวท เมื่อ 2 มกราคม 2543 แพ้คะแนน โช อินจู ที่ เกาหลีใต้
 ชิงแชมป์โลก WBC รุ่นซูเปอร์ฟลายเวท เมื่อ 24 กันยายน 2544 แพ้คะแนน มาซาโมริ โทกูยามะ ที่ ญี่ปุ่น
 ชิงแชมป์โลก WBC รุ่นซูเปอร์ฟลายเวท เมื่อ 20 ธันวาคม 2545 แพ้คะแนน มาซาโมริ โทกูยามะ ที่ ญี่ปุ่น
 ชิงแชมป์โลก WBO รุ่นจูเนียร์เฟเธอร์เวท เมื่อ 17 มีนาคม 2550 แพ้คะแนน ดานิเอล ปอนเซ เด เลออน ที่ สหรัฐ
 ชิงแชมป์โลก WBO รุ่นจูเนียร์​เฟเธอร์​เวท เมื่อ 25 เมษายน 2552 แพ้อาร์ทีดี ยก 9 ฆวน มานูเอล โลเปซ ที่ ปวยร์โตรีโก
 ชิงแชมป์เฉพาะกาล WBO รุ่นแบนตั้มเวท เมื่อ 13 กุมภาพันธ์ 2553 แพ้คะแนน เอริก โมเรล ที่ สหรัฐ

 อ้างอิง 

 สถิติการชก boxrec.com 

หมวดหมู่:นักมวยสากลชาวฟิลิปปินส์รุ่นไลท์ฟลายเวท
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:แชมป์เงา IBF
หมวดหมู่:แชมป์โลก WBC
หมวดหมู่:แชมป์เงา WBC
หมวดหมู่:แชมป์โลก WBO
หมวดหมู่:บุคคลจากจังหวัดเนโกรสโอกซีเดนตัล